b'\n_START_ARTICLE_\nSamsun\n_START_SECTION_\nNavn\n_START_PARAGRAPH_\nDagens navn Samsun kan ha sin avledning fra byens tidligere greske navn Amisos ved en forkortning av Eis Amisos (i betydningen \xc2\xabtil Amisos\xc2\xbb) + ounta (gresk endelse for stedsnavn) til Sampso\xc3\xbanta (\xce\xa3\xce\xb1\xce\xbc\xcf\x88\xce\xbf\xcf\x8d\xce\xbd\xcf\x84\xce\xb1) og deretter til Samsun Den tidlige greske historikeren Hekataios av Miletos har skrevet at Amisos tidligere ble kalt for Enete, et sted nevnt i Homers Iliaden.\n_START_SECTION_\nHistorie\n_START_PARAGRAPH_\nStedet hadde bosetning allerede i paleolittisk tid, den f\xc3\xb8rste perioden i steinalderen, og primitive steinredskaper funnet i grottene Tekkek\xc3\xb6y kan bli sett i Samsuns arkeologiske museum. De tidligste arkeologiske lagene av en bosetningsh\xc3\xb8yde i D\xc3\xbcndartepe har avsl\xc3\xb8rt en bosetning fra kobberalderen. Ogs\xc3\xa5 bosetning fra tidlig bronsealder og hettittisk tilstedev\xc3\xa6relse er funnet der og ved Tekkek\xc3\xb6y._NEWLINE_Samsun, under navnet Amisos, ble bosatt av gresktalende befolkning i \xc3\xa5rene 760-750 f.Kr. av folk fra byen Miletos, som etablerte en blomstrende handel med andre folk i Anatolia. Byens ideelle kombinasjon av fruktbar jord og grunnvann gjorde stedet tiltrekkende for b\xc3\xa5de den lokale befolkningen og for andre handelsfolk._NEWLINE_P\xc3\xa5 200-tallet f.Kr. kom Samsun under det ekspanderende styret til konged\xc3\xb8mmet Pontos. Pontos hadde v\xc3\xa6rt en del av det verdensriket til Aleksander den store, men dette riket fraksjonerte etter Aleksanders d\xc3\xb8d i 323 f.Kr. P\xc3\xa5 h\xc3\xb8yden av sin makt kontrollerte konged\xc3\xb8mmet den nordlige delen av sentrale Anatolia og handelsbyene ved kysten av Svartehavet._NEWLINE_Romerne overtok kontrollen i 47 f.Kr. og ble erstattet av bysantinerne etter at Romerriket br\xc3\xb8t sammen p\xc3\xa5 400-tallet e.Kr._NEWLINE_I 1200 ble Samsun erobret av muslimske seldsjukkene og byen ble delt i tre deler: to deler muslimsk og en del kristen. Den muslimske delen ble senere overtatt av Ilkhanatet og etter 1389 ble byen en de av Det osmanske riket._NEWLINE_Samsun kom inn nettverket til handelsstasjonene til den italienske bystaten Genova, men ble erobret av osmanerne p\xc3\xa5 begynnelsen av 1400-tallet og omd\xc3\xb8pt til \xc2\xabCanik\xc2\xbb. F\xc3\xb8r genoveserne forlot stedet herjet de byen._NEWLINE_I senere osmansk periode gikk jordbruket som omga byen over til hovedsakelig \xc3\xa5 produsere tobakk. Byen ble knyttet til jernbanesystemet p\xc3\xa5 andre halvdel av 1800-tallet, og tobakkshandelen fikk voldsom vekst._NEWLINE_Mustafa Kemal Atat\xc3\xbcrk etablerte den tyrkiske frigj\xc3\xb8ringsbevegelse i Samsun den 19. mai 1919, og denne datoen har tradisjonelt markert begynnelsen p\xc3\xa5 Den tyrkiske frigj\xc3\xb8ringskrigen. _NEWLINE_Byen er et titul\xc3\xa6rbisped\xc3\xb8mme for b\xc3\xa5de den ortodokse kirke og den katolske kirke.\n_START_SECTION_\nGeografi\n_START_PARAGRAPH_\nSamsun er i utstrekning en lang by som striker seg langs kysten mellom to elver med utl\xc3\xb8p i Svartehavet. Den er lokalisert ved enden av en antikk veg fra Kappadokia: antikkens Amisos l\xc3\xa5 p\xc3\xa5 neset nordvest for dagens moderne by. Vest for Samsun ligger K\xc4\xb1z\xc4\xb1l\xc4\xb1rmak (\xc2\xabDen r\xc3\xb8de elv\xc2\xbb, i antikken kalt for Halys), en av de lengste elvene i Anatolia og s\xc3\xb8rger for fruktbarhet i avleiringene ved elvemunningen. I \xc3\xb8st ligger Ye\xc5\x9fil\xc4\xb1rmak (\xc2\xabDen gr\xc3\xb8nne elv\xc2\xbb, i antikken kalt for Iris) og dens elvemunning.\n_START_SECTION_\nKlima\n_START_PARAGRAPH_\nSamsun har et typisk klima for Svartehavet med h\xc3\xb8y og jevnt fordelt nedb\xc3\xb8r \xc3\xa5ret rundt. Somrene er varme og fuktige, og den gjennomsnittlige temperaturen er p\xc3\xa5 rundt 27 \xc2\xb0C i august. Vintrene er kalde og fuktige, og laveste gjennomsnittlige temperaturen er p\xc3\xa5 rundt 3 \xc2\xb0C i januar._NEWLINE_Nedb\xc3\xb8ren er st\xc3\xb8rst i slutten av h\xc3\xb8sten og tidlig p\xc3\xa5 vinteren. Sn\xc3\xb8 er ganske vanlig i m\xc3\xa5ndene mellom desember og mars, men det varierer betydelig fra \xc3\xa5r til \xc3\xa5r, og sn\xc3\xb8dekke og temperatur ned mot frysepunktet var sjelden lengre enn noen dager._NEWLINE_De varme temperaturene, som for resten av kysten av Svartehavet i Tyrkia, veksler mellom 8\xc2\xb0 og 20 \xc2\xb0C gjennom \xc3\xa5ret.\n_START_SECTION_\n\xc3\x98konomi\n_START_PARAGRAPH_\nSamsun har en blandet \xc3\xb8konomi. Det er en lett industrisone mellom byen og flyplassen. De fremste produktene tilknyttet medisin, m\xc3\xb8blement, tobakk (som n\xc3\xa5 er begrenet), kjemikaler og bildeler._NEWLINE_Jernbane- og vegnettet forbinder byen med sentrale Anatolia og sender jordbruksprodukter b\xc3\xa5de innlands og utenlands. En underjordisk r\xc3\xb8rledning benyttes for \xc3\xa5 importere naturgass fra Russland og distribuere den videre til Ankara. Universitetene og forskingsinstitutt gir st\xc3\xb8tte til den provinsielle jordbruket og for matproduksjonen.\n_START_SECTION_\nUtdannelse\n_START_PARAGRAPH_\nDet er to universiteter i Samsun: Ondokuz May\xc4\xb1s og Canik Ba\xc5\x9far\xc4\xb1.\n_START_SECTION_\nSport og idrett\n_START_PARAGRAPH_\nByens mest kjente fotballklubb er Samsunspor som spiller sine kamper p\xc3\xa5 Samsun 19 May\xc4\xb1s Stadion. Samsunspor var vinneren av det siste vinneren av Balkancupen for sesongen 1993\xe2\x80\x931994 hvor de beseiret et lag fra Hellas.'